**Noaptea**

*Cristian Ovidiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

la sânul tău iubito

noaptea am descălţat-o de vise

cu un gest frivol i-am mângâiat

creştetul cuvintelor

într-o goana aparentă a tăcerii

i-am smuls bolta cu stele

să-i fac cămaşă înflorată

constelaţiile clasice le-am adunat

într-o geometrie luminoasă

din care au rezultat

infinite cosmosuri

toate topindu-se pe buzele tale

nu-mi spune că te-a durut

lumina nu doare

doar apăsarea sa lasă

loc amintirii